དེ་ལྟར་གནའ་བོའི་ཕ་སྐད་དམ་ཞང་སྐད་དེ་ཡང་བོད་བཙན་པོའི་རྒྱལ་ཁབ་འཐོར་འཇིགས་སུ་སོང་ཆར་སྐད་དེའི་ཚེ་སྲོག་ཡང་མེད་བརླག་ལ་འགྲོ་དགོས་པར་ཕྱི་ནང་གི་རྐྱེན་མང་མང་ཞིག་ཡོད་ཙང་རེ་ཞིག་འདིར་མི་གླེང་བར་བྱ་རྒྱུ་ཡིན་ལ།མདོར་དྲིལ་ན་དགེ་རྒན།དང་བཤེས་གཉེན།ཟེར་བའི་མིང་འདི་དག་ཕྱིས་བྱུང་གི་ཐ་སྙད་འབའ་ཞིག་རེད་སྙམ།ད་ལྟ་ཐ་སྙད་འདི་དག་ལ་འཐུས་པའི་ཞང་སྐད་དངོས་ཞིག་སྙེད་མི་རུང་ནའང་སྤུ་རྒྱལ་བོད་ཀྱི་ཐ་སྙད་རྙིང་པ་ཁག་ལ་སྦྱར་ནས་དེ་དང་ཆ་མཐུན་གྱི་ཞང་སྐད་ཡོད་པར་སྙམ།གང་ཞེ་ན་བོད་སྐད་ཀྱི་སློབ་དཔོན་ལ་ཞང་སྐད་ཀྱིས་གུ་ཞིན་རུ་འབོད་པ་དང་།གསར་དར་ཐ་སྙད་དགེ་རྒན་ལ་གནའ་དུས་སུ་སློབ་དཔོན་ཞེས་སུ་འབོད་པ་མིན་འགྲོ་སྙམ།